# Περιγραφή ενδεικτικών δραστηριοτήτων για το portfolio μαθητή/τριας

Αναφορικά με το portfolio μαθητής/τριας και λόγω της θεματικής του συγκεκριμένου προγράμματος, Ψηφιακές δεξιότητες στη θεματική ενότητα του «Ενδιαφέρομαι και Ενεργώ-Κοινωνική Συναίσθηση και Ευθύνη» προτείνεται η δημιουργία ενός ψηφιακού φακέλου μαθητής/τριας, δηλαδή ενός e-portfolio. Ενδεικτικό σχετικό διαδικτυακό εργαλείο που προτείνεται είναι: <http://e-portfolio.sch.gr/> Ο ηλεκτρονικός φάκελος/χαρτοφυλάκιο του/της μαθητής/τριας (e-Portfolio) μπορεί να ορισθεί ως μια συλλογή από ψηφιακά αντικείμενα που μπορεί να περιλαμβάνει: έγγραφα, φωτογραφίες, βίντεο, μουσικά αρχεία, παρουσιάσεις, προτάσεις και σχέδια προς επίλυση προβλήματος, καθώς και μια σειρά από παιδαγωγικές διαδικασίες και σκοπούς αξιολόγησης (Abrami and Barrett, 2005). Οι Puckett και Black (2000) αναφέρουν ότι: ο φάκελος εργασιών είναι μια στοχοθετημένη συλλογή των εργασιών του/της μαθητής/τριας που παρουσιάζουν στον/στην εκπαιδευτικό, στον ίδιο τον μαθητής/τριας και στους γονείς του/της, τους καρπούς, την πρόοδο και τα επιτεύγματα του/της μαθητής/τριας σε συγκεκριμένες γνωστικές περιοχές». Ενδεικτικές δραστηριότητες ακολουθούν:

**Αναστοχάζομαι και αξιολογώ τις δεξιότητές μου** – **Αναπτύσσω και εφαρμόζω τις γνώσεις μου**. Σκοπός: Να διερευνήσουν οι μαθητές/τριες ποιες δεξιότητες ανέπτυξαν για τις δραστηριότητες, με τις οποίες ασχολήθηκαν και σε ποιο βαθμό προήγαγαν τις συγκεκριμένες δεξιότητες.

Οι μαθητές/τριες σκέφτονται και καταγράφουν: Ποιες δεξιότητες πιστεύουν ότι έχουν αναπτύξει ασχολούμενοι με την κοινωνική ευθύνη στο πρόγραμμα αυτό και σε ποιο βαθμό.

Ποιες γνώσεις επιπλέον ανέπτυξαν αλλά και διαθέτουν και πώς τις αξιοποίησαν στις ομαδικές δραστηριότητες.

Ποια χαρακτηριστικά της προσωπικότητάς τους έχουν αναδειχθεί μέσω του αναστοχασμού και της αυτογνωσίας τους κατά τη διάρκεια των ομαδικών δραστηριοτήτων.

**Αναπτύσσω και εφαρμόζω ψηφιακές δεξιότητες**

Εύρεση και γνωστική αξιοποίηση σχετικών διαδικτυακών πηγών με τη θεματική της ομάδας με την καθοδήγηση και υποστήριξη του εκπαιδευτικού.

Χρήση των προτεινόμενων ψηφιακών εργαλείων καθώς και γενικότερα του Η/Υ ή τάμπλετ.

Ομαδική συνεργασία σε ψηφιακό μέσο και εργαλείο.

Αναζήτηση λύσης και επίλυση προβλήματος με καταγραφή σε ψηφιακό μέσο παρουσίασης, π.χ. Padelt, Timetoast ή Power Point.

|  |  |
| --- | --- |
| **Ενδεικτικός Πίνακας καταγραφής δεξιοτήτων και γνώσεων των μαθητών/τριών για το e-**  **portfolio** | |
| **Δεξιότητα-Γνώση** | **Δραστηριότητα** |
|  | |
| *Ομαδική συνεργασία και ανταλλαγή απόψεων και επιχειρημάτων.*  *Αποτελεσματική*  *Συμμετοχή και εργασία ως μέλος της ομάδας.*  *Απέκτησα γνώσεις σχετικά με την κοινωνική ευαισθησία, την*  *Ενσυναίσθηση και αναγνώριση ενός κοινωνικού*  *προβλήματος.* | *Ενδεικτικό παράδειγμα:. Στη δραστηριότητα*  *«αναζήτηση θέματος» έλαβα μέρος στην ομάδα εργασίας, η οποία σχεδίασε έναν νοητικό χάρτη και συνέβαλα με την άποψή μου για την καταγραφή του προβλημάτων του μπλοκαρίσματος της ράμπας για την κυκλοφορία των ανθρώπων σε καροτσάκι από τα αυτοκίνητα στην περιοχή μας. Για την επίλυση του προβλήματος αποφασίσαμε να ετοιμάσουμε φυλλάδια ευαισθητοποίησης του δήμου και των κατοίκων. Είμαι καλός στο σχέδιο και ανέλαβα να κάνω τη σχεδίαση του φυλλαδίου. Επίσης, κατάλαβα ότι μπορώ να συνεργαστώ με επιτυχία με τα άτομα της ομάδας εργασίας.* |
| *Εποικοδομητική Επικοινωνία*  *Να ακούω καλά και χωρίς διακοπές τον συνομιλητή μου να δέχομαι μια κριτική, αλλά και υποδείξεις από τα άλλα μέλη της ομάδας. Επίσης, να δέχομαι συμβουλές και απόψεις από τους συμμαθητές/τριες μου. Απέκτησα γνώσεις σχετικές με την αναγνώριση ενός* | *Ενδεικτικό παράδειγμα:. Δέχτηκα την κριτική μέλους της ομάδας για την επιμονή μου στο συγκεκριμένο κοινωνικό θέμα της έλλειψης μεγάλης παιδικής χαράς αν και η ομάδα είχε επιλέξει την ανεμπόδιστη κυκλοφορία των ανθρώπων σε καροτσάκι. Αυτό είχε ως αποτέλεσμα η ομάδα να αποκτήσει θετική στάση απέναντί μου και να μου προτείνει τον σχεδιασμό των φυλλαδίων για την εκστρατεία ενημέρωσης των κατοίκων της γειτονιάς μας σχετικά με το πρόβλημα αυτό.* |
| *προβλήματος αλλά και τη*  *δυνατότητα δράσεων ως προς την επίλυσή του.* | |
|  | |