**Φιλοσοφία - Σκοπιμότητα**

Η ιστορία και ο κόσμος μας αλλάζει ραγδαία. Στο σημερινό «γεμάτο» πλανήτη των 7,5 δισεκατομμυρίων ανθρώπων, η εργασία αποκτά νέα μορφή, οι επενδύσεις προσανατολίζονται στο περιβάλλον και στις νέες μορφές ενέργειας, η βιοτεχνολογία και η βιoϊατρική αλλάζουν συθέμελα το τοπίο των σημερινών κοινωνιών και των ανθρώπινων σχέσεων. Οι συνεχείς μετακινήσεις πληθυσμών επίσης επιβάλλουν νέους τρόπους σκέψης και δράσης καθώς και εκπαίδευσης. Μια τέτοια ιστορική αλλαγή επιβάλει την ανάδειξη ενός διαφορετικού τρόπου παραγωγής και διαχείρισης της ανταλλαγής των αγαθών. Οι στόχοι της στρατηγικής «Ευρώπη 2020» είναι η ισονομία και ισοπολιτεία, η κοινωνική υπευθυνότητα, η καινοτομική οικονομία, η γνώση και η εκπαίδευση στην κοινωνική και αλληλέγγυα οικονομία, η πράσινη οικονομία, καθώς και η απασχόληση και η κοινωνική συνοχή. Στόχοι που αποτελούν μια πραγματική καινοτομία βάθους, η οποία επηρεάζει σημαντικά και τον χώρο της εκπαίδευσης. Η UNESCO (2021) υποστηρίζει ότι: Η εκπαίδευση δεν είναι αυτοσκοπός, αλλά για ένα βασικό εργαλείο, ώστε να δημιουργηθούν οι απαιτούμενες αλλαγές στη γνώση, στις αξίες, στις συμπεριφορές και στον τρόπο ζωής προκειμένου να επιτευχθεί η βιωσιμότητα και η σταθερότητα στη ζωή των ανθρώπων και των κοινωνιών. Αυτή η συνειδητοποίηση προϋποθέτει κατανόηση και αντιμετώπιση του προβλήματος μέσω της ίδιας της παιδείας και όχι απλά αναγνώριση των προβλημάτων που υπάρχουν. Κατά συνέπεια, τα προβλήματα αυτά που αντιμετωπίζει σήμερα η ανθρωπότητα ενισχύουν τη διαφορετική μορφή εκπαίδευσης, η οποία θα προβάλλει και υιοθετεί μέσω εκπαιδευτικών δράσεων και εργασιών, μία νέα στάση ζωής και κατανάλωσης καθώς και μια διαφορετική αντίληψη της παραγωγής αγαθών και υπηρεσιών μέσω του κοινωνικού αυτοελέγχου, του κοινωνικού δημιουργού και του/της δραστηριοποιημένου/ης και συνειδητοποιημένου/ης μαθητή/τριας. Σε αυτή την κοινωνία του νέου είδους γνώσης και αξιών σήμερα, η δυνατότητα μιας ευέλικτης και προσαρμοστικής μάθησης καθώς και η ίδια η μορφή της νέας εκπαίδευσης με κοινωνικά ευαίσθητο πρόσημο είναι οι βασικοί παράγοντες επιτυχίας και αποτελέσματος μιας σύγχρονης και ποιοτικής μορφής κοινωνίας του 21ου αιώνα. Η συγκεκριμένη εκπαιδευτική πρόταση-πρόγραμμα στοχεύει στο να διαμορφώσει ενεργούς μαθητές/τριες που μαθαίνουν πράττοντας και αναπτύσσουν κοινωνική ευθύνη καθώς και δεξιότητες συνεργασίας, αλληλοϋποστήριξης γόνιμου διαλόγου με επιχειρήματα και κριτική στάση στα γεγονότα.